Èxit de participació al programa municipal "Digitalitza el teu comerç"
04 novembre 2021

## Èxit de participació al programa municipal "Digitalitza el teu comerç"04 novembre 2021Última actualització: 04 novembre 2021

![](../gestion/img/cb5085d5da4a893b61a784127034d36a5da68b3a474e533902f07db0c7cd7bbb.jpg)  
  

**El Programa “Digitalitza el teu comerç”, organitzat per l’****Àrea de Polítiques Econòmiques, Comerç, Indústria i Innovació** **de l’Ajuntament de Gandia, es va tancar dimarts amb èxit de participació.  Han sigut 66 els comerços de la ciutat han acudit als 7 tallers oferits, per tal de iniciar el camí cap a la transformació digital dels seus comerços, incorporant les noves tecnologies a la gestió del seu negoci i al procés de venda, com a factor de competitivitat, consolidació i creixement del mateix.**

**Els tallers d’aquest programa han versat sobre les claus per a la digitalització del comerç, la diferència entre un ecommerce i un market place, la informatització de la gestió en el comerç, la gestió de les relacions amb clients (CRM), les claus per a tindre un comerç electrònic d’èxit.**

**L’última sessió s’ha dedicat a presentar la plataforma digital local per a la comercialització, venda i visibilitat en línia dels productes i serveis de les empreses de la ciutat, anomenada Tiber.es  Aquesta ferramenta és fruit del conveni entre l’Ajuntament de Gandia i la Federació d’Associació d’empresaris (FAES), impulsada per les associacions de comerciants locals,  per a promoure la presència dels sectors productius de la ciutat, els seus serveis i productes. Les empreses assistents han pogut conèixer les característiques d’aquesta plataforma, així com els requisits per a formar part d’ella. En aquest últim taller han participat 45 comerços, mostra del gran interès què aquest tipus d’eines susciten al comerç minorista de la ciutat.**

**Des de l’Àrea de Polítiques econòmiques està treballant-se per a posar en marxa un programa similar que done resposta a les necessitats del sector de l’hostaleria local.**

[Twittear](https://twitter.com/share)